ฝั่งตรงข้ามบ้าน เป็นโรงงานทำประตูรั้ว ปัญหาที่เกิดขึ้น จะมีเรื่องของการพ่นสีตอนกลางคืนเช่นวันนี้(11/12/2567 เวลา 21.15) ยังมีการพ่นสีอยู่กลิ่นสีได้เข้ามาในห้องพักโดยที่ผมมีลูกสาวอายุ 4 ขวบอยู่ด้วย ซึ่งทางครอบครัวได้เคยแจ้งไปทำสำนักงานเขตแล้วแต่ไม่มีความคืบหน้า เท่าที่ทราบคือเจ้าของกิจการเป็นคนมียศมีตำแหน่ง เลยอาจจะทำให้เรื่องไม่ได้ดำเนินต่อ ซึ่งในซอยที่อยู่ จะเป็นซอยตัน และเป็นครอบครัวเดียวที่เป็นคนนอกเพราะห้องพักส่วนที่เหลือจะเป็นคนงานของโรงงานทำประตูรั้ว และทางผมได้ห่วงถึงความปลอดภัยของครอบครัวด้วยครับเพราะคนงานส่วนใหญ่จะเป็นผู้ชายที่พักอยู่ในซอย ส่วนเวลาแจ้งครั้งใดทางเจ้าของกิจการก็จะทราบได้ว่าเป็นครอบครัวของผม ซึ่งผมเชื่อว่าคนทีพักอาศัยรอบข้างโรงงานก็ได้รับผลกระทบด้วยเช่นกันครับ

ปัญหาที่ทางครอบครัวได้รับผลกระทบครับ
- พ่นสีช่วงกลางคืน ซึ่งมีบางช่วงที่กลิ่นสีแรงมาจนคนในครอบครัวและลูกสาวได้กลิ่นจนเวียนหัว
- อาจจะมีการวางสิ่งของล้ำเกินเข้ามาในถนนในซอย เนื่องจากก่อนหน้านี้ถนนในซอยสามารถขับรถสวนกันได้แต่ปัจจุบัน
เหลือทางวิ่งได้แค่เลนเดียว ส่วนช่วงเช้ามักจะมีรถบรรทุกมาจอดขวางเพื่อที่ขึ้นของและอุปกรณ์ของโรงงาน ทำให้เวลาออกหรือเข้าซอยนั้นค่อนข้างลำบากเป็นอย่างมาก 

ขอความกรุณาในการช่วยเหลือและแก้ไขอย่างเร่งด่วนด้วยนะครับ